દૂધનો પાવડર, મેંદો, સોડા બાયકાર્બોનેટ, એલચીનો પાઉડર અને ચાર ચમચી ઘીને એક બાઉલમાં મિક્સ કરો. ખાંડમાં એક કપ પાણી ઉમેરી પેનમાં ગરમ કરી તેની ચાસણી તૈયાર કરો. તેમાં લીંબુનો રસ નાખો જેથી બધો મેલ કપાઈ જાય. ચાસણીને સર્વિંગ ડિશમાં કાઢી તેને ગરમ જ રહેવા દો. કડાઈમાં પૂરતું ઘી ગરમ કરો. દૂધના પાવડરના મિશ્રણમાં પૂરતું પાણી ઉમેરી નરમ કણક બાંધો. તેમાંથી નાના નાના ગોળા વાળો. આ ગોળાને ઘીમાં ધીમી આંચે તળો. ગુલાબજાંબુ આછા બ્રાઉન રંગના થાય એટલે તેને કાઢીને ચાસણીમાં બોળી દો. આ ગુલાબજાંબુને ગરમ અથવા ઠંડા કરીને સર્વ કરો.